

SESSIÓ ORDINÀRIA, 30 D’ABRIL DE 2011, 22:30 HORES

A Colldejou, essent les 22:30 hores del dia trenta d’abril de dos mil onze, se celebra sessió ordinària al Salo de Plens de l’ajuntament.

ASSISTENTS:

Alcalde:				Marcel Salsench Escoda
		
Regidors:				Jordi Sierra Salsench
Xavier Ferré Salsench
Francisco Moreno Fernandez
Joan Llorens Rofes

Secretari:				Mario Rofes Salsench
					
ORDRE DEL DIA:

01.- Aprovació de les Actes dels dies 8 i 26 d’abril de 2011.
02.- Acord adjudicació actuació pou de Massanes.
03.- Sol·licitud subvenció i canvi d’obra PUOSC-PAM 2011.
04.- Contractes Plans Ocupació 2011.
05.- Contractes Piscina any 2011.
06.- Acord resolució de mutu acord del contracte de l’Hotel amb Hospedes.
07.- Resolució PEIM 2011. Ajut de 26.395,46 €.
08.- Altres punts.

01.- Aprovació de les Actes dels dies 8 i 26 d’abril de 2011.

En el primer punt de l’Ordre del dia son aprovades i signades les Actes de les sessions plenàries celebrades els dies 8 i 26 d’abril de 2011 respectivament, còpies de les quals es van lliurar als senyors regidors juntament amb aquesta convocatòria.

02.- Acord adjudicació actuació pou de Massanes.

Un cop valorats els pressupostos presentats per les diferents empreses i tenint en compte les característiques i qualificacions de cada una s’acorda adjudicar definitivament l’actuació d’Arranjament del pou de Massanes a favor de les empreses GARTRASA i Bombes Mont-roig SL. El pressupost aproximat de les actuacions és de 31.795 € i 15.603 € respectivament (IVA no inclòs). No es compta amb un pressupost tancat degut a 	que l’actuació a dur a terme te un risc, que pot fer variar el cost de l’obra en funció de l’estat de la canonada actual, d’aquí que dintre del pressupost aportat per Gartrasa s’hagin inclòs unes partides que poden variar substancialment en funció dels dies de treball de la perforadora.

Prèviament als treballs en el sondeig la propera setmana es procedirà a l’arranjament del camí per tal de poder accedir-hi amb la maquinaria adequada.

03.- Sol·licitud subvenció i canvi d’obra PUOSC-PAM 2011.

Amb la finalitat de procurar finançament per l’actuació de Arranjament del pou de Massanes, l’Ajuntament ja va comptar amb la possibilitat de destinar part de la subvenció  atorgada  dintre  del  PAM de  la  Diputació  de  Tarragona   al no  poder 



aconseguir una subvenció extraordinària per part del Departament de Governació de la Generalitat, per tant el Ple acorda sol·licitar una substitució dintre de l’anualitat del 2011 del PAM a fi de poder atendre el finançament parcial de l’actuació al Pou, si bé aquest la sol·licitud no es durà a terme inminentment fins que no s’hagin dut a terme els treballs inicials d’arranjament del sondeig, ja que a les hores es coneixerà l’abast definitiu dels treballs amb el conseqüent cost econòmic.

04.- Contractes Plans Ocupació 2011.

Per resolució del Departament de Treball de la Generalitat de Catalunya del dia 29 d’octubre de 2010, es va atorgar a l’Ajuntament de Colldejou una subvenció de 14.000 €, a l’empara de la sol·licitud formulada pel nostre Ajuntament d’acord amb la convocatòria de subvencions per la realització de Plans d’Ocupació per l’any 2011, dintre del programa “Neteja de boscos i periurbans”.

Atès que  l’actuació s’ha de contractar abans del proper dia 30 de juny de 2011, és per lo que s’acorda iniciar els tràmits per la contractació de dos treballadors, a ser possible del municipi de Colldejou, i que reuneixin les condicions previstes a la convocatòria. Consultada la borsa de treball de que disposa l’Ajuntament, el Ple acorda escollir d’entre els inscrits als veïns del municipi a Enric Mestre Barceló i Sergi Barrera Manjón per entrar a treballar en el projecte aprovat, per lo que prèviament a l’entrada del preregistre d’ofertes, caldrà comprovar si es troben inclosos com a demandants d’ocupació a les oficines de Cambrils, així com l’interés seu de participar en el Pla d’Ocupació indicat.

05.- Contractes Piscina any 2011.

Es dona compte de la llista de persones que han sol·licitat la plaça de Vigilants de la Piscina de cara a la temporada d’enguany:

Anna Platero Rofes
M. Dolors Rofes Salsench
Teresa Ortiz Martinez
Joan José López Rubio
Arnau Casanovas Ramirez

El Ple acorda escollir d’entre els inscrits/es a Maria Dolors Rofes Salsench i Teresa Ortiz Martinez per ocupar les places de vigilància i manteniment a la piscina durant aquest any 2011. El període de contractació serà des de el 23 de juny fins l’11 de setembre, i 35 hores a la setmana.

06.- Acord resolució de mutu acord del contracte de l’Hotel amb Hospedes.

Es sotmet al Ple l’acord al que s’ha arribat per part del Sr. Alcalde Marcel Salsench, en representació de l’Ajuntament de Colldejou i el Sr. Aritz Echezarreta per part de l’empresa Hospedes SL, per la resolució del contracte d’arrendament de l’establiment hoteler, en els termes que es reflexen:

ACORD DE RESCISSIÓ DE CONTRACTE D’ARRENDAMENT

Reunits a l’Ajuntament de Colldejou, el dia 28 d’abril de 2011, a les 12:00 hores, per una part el Sr. Marcel Salsench Escoda, alcalde de l’Ajuntament de Colldejou, i per l’altre part el Sr. Aritz Echezarreta González, amb DNI 78.896.431-Z, en nom i representació  de  HOSPEDES S.L.,   amb  CIF:  B-43958412, actual  arrendatari de 


l’establiment hoteler propietat de l’Ajuntament de Colldejou, situat al carrer La Coma s/n. de Colldejou, amb l’objecte d’establir els punts en relació amb la resolució del contracte d’arrendament de l’establiment hoteler, adjudicat en data 28 de novembre de 2008 i donant fe el Secretari de la Corporació, Sr. Mario Rofes Salsench

Per Providència de l’Alcaldia d’aquest Ajuntament de data 7 de març de 2011 es va incoar procediment per a acordar, si escau, la resolució per mutu acord del contracte d’arrendament de l’establiment hoteler municipal de Colldejou,  del qual l’empresa HOSPEDES SL és adjudicatària.

S’han emès els corresponents informes tècnics i jurídic en relació amb aquesta resolució.

D’acord amb l’anterior, les parts ACORDEN:

PRIMER.-  Per acord del Ple de l’Ajuntament de Colldejou de data 28 de novembre de 2008 es va adjudicar a Hospedes SL el concurs convocat per contractar, per mitjà de la modalitat d’arrendament del establiment hoteler municipal, situat al carrer La Coma s/n. de Colldejou. 

D’acord amb el mencionat contracte, el període d’arrendament de l’establiment es va fixar 8 anys.

L’adjudicatari del contracte ha estat complint amb l’objecte del contracte, si bé amb data 4 de març de 2011, ha manifestat per escrit que no li és possible  que continuï amb el contracte per motius de salut i personals, sent convenient la resolució del contracte de mutu acord per aquest motiu.

SEGON.- L’adjudicatari de l’arrendament ha dut a terme diverses actuacions a l’edifici, per un import estimat de 22.674,00 €, segons informe del tècnic municipal i factures aportades per l’arrendatari, per lo que havent-se anticipat el termini del contracte, aquest import  no  s’ha amortitzat en la seva totalitat, raó  per  la  qual  s’estableix  una compensació econòmica a favor de HOSPEDES SL per import de 13.622,00 € per la despesa realitzada a l’immoble, d’acord amb les següents condicions de pagament:


	Pagament
	Import
	Termini

	1 Pagament
	5.622 €
	10/05/2011

	1 Pagament
	1.500 €
	10/06/2011

	1 Pagament
	1.500 €
	10/07/2011

	1 Pagament
	1.500 €
	10/08/2011

	1 Pagament
	1.500 €
	10/09/2011

	1 Pagament
	2.000 €
	10/10/2011



TERCER.-  Resoldre de mutu acord el contracte d’arrendament de l’establiment hoteler municipal de Colldejou, situat al carrer La Coma s/n, amb els següents pactes: 

1. Els efectes d’aquesta resolució seran des del dia 30 d’abril de 2011.
1. Les parts es comprometen a no reclamar-se cap més tipus de compensació ni per danys i perjudicis, que la acordada en el punt segon d’aquest acord.




Sotmès a la consideració del Ple el present acord, aquest és aprovat per la majoria absoluta dels membres de la Corporació, fent constar el vot en contra del Sr. Regidor Jordi Sierra.

07.- Resolució PEIM 2011. Ajut de 26.395,46 €.

Per acord de la Junta de Govern de la Diputació de Tarragona de data 29 d’abril de 2011, s’ha concedit a l’Ajuntament de Colldejou la subvenció de 26.395,46 €, dintre del Programa Extraordinari d’Impuls Municipal (PEIM) de l’any 2011.

Dintre d’aquest mateix acord, s’ha aprovat un text refós de les bases de la convocatòria a través del qual una vegada concedida la subvenció, els ens locals poden sol·licitar una bestreta del 50% de l’import de la subvenció, per lo que el Ple acorda sol·licitar-la. 

Es recorda que aquesta subvenció es per finançar les despeses ordinàries del Capítol 2 del pressupost de despeses de 2011 i que es  relacionen a les Bases de la convocatòria, per lo que tan aviat com es disposin de factures per aquest import es procedirà a la justificació de l’ajut.

08.- Altres punts.

08.01.- Recurs Contenciòs davant el Tribunal Superior de Justícia de Catalunya a la Ordenança de Telefonia mòbil per l’any 2011.

Amb data 29 d’abril de 2011, s'ha rebut un escrit del Tribunal Superior de Justícia de Catalunya, de la Sala contenciós administratiu (Secció primera)  en el qual es comunica a l’Ajuntament que la empresa TELEFONICA MOVILES ESPAÑA, S.A. ha interposat un Recurs Contenciós-Administratiu (que ha rebut el núm. 669/2011 contra l'Acord de l’Ajuntament de 13 de desembre de 2010,  relatiu a l’aprovació de l’Ordenança Fiscal reguladora de la “Taxa per aprofitament especial del domini públic municipal, a favor d’empreses explotadores dels serveis de telefonia mòbil”, per l’exercici de 2011.

L’Ajuntament disposa del termini de 20 dies hàbils per a trametre l'expedient administratiu i personar-se en el procés judicial, i s’informa de que el nostre Ajuntament disposa del suport dels serveis jurídics de BASE de la Diputació de Tarragona. En conseqüència, el Ple acorda:

[bookmark: QuickMark]1.- Trametre l'expedient administratiu relatiu a l’aprovació d’aquesta Ordenança Fiscal al Tribunal Superior de Justícia de Catalunya, de la Sala contenciós administratiu, Secció primera  

2.- Facultar a l’Alcalde-President de l’Ajuntament per atorgar poders generals per a plets, si és necessari, en favor dels lletrats i procuradors de BASE.

08.02.- Aprovació del Pla de Protecció Civil per Nevades NEUCAT del municipi de Colldejou.

Havent-se redactat pels serveis tècnics del Consell Comarcal del Baix Camp el projecte de “Pla de Protecció Civil de Colldejou per Nevades (NEUCAT)”, es sotmet a la consideració del Ple per la seva aprovació si s’escau. Examinada la documentació el Ple adopta, amb el quòrum exigit pel text refós de la llei municipal Decret Legislatiu 2/2003, de 28 d’abril el següent acord:



Aprovar inicialment del “Pla de Protecció Civil de Colldejou per Nevades (NEUCAT)”, redactat pels serveis tècnics del Consell Comarcal del Baix Camp. Per tant queda  exposat al públic per un termini d’un mes en el tauler d’anuncis de l’Ajuntament i Edicte en el BOP, per tal de que s’hi puguin presentar les reclamacions corresponents. Cas que no es presentin al·legacions durant el període d’exposició pública, el projecte restarà aprovat definitivament. 

08.03.- Canvi de titularitat de l’activitat de l’establiment hoteler.

1. Amb data 22 de desembre de 2008, la Sra. Maria Rosa Carrasco i Font, en nom i representació de l’empresa HOSPEDES, S.L., va comunicar l’inici de l’activitat de Establiment Hoteler (Hotel Aire de Colldejou), mitjançant escrit de data 9 de desembre de 2008, segons consta al registre d’entrada d’aquest Ajuntament, emplaçada al carrer La Coma s/n de Colldejou.

2. Amb data 4 de març de 2011 l’empresa Hospedes SL va renunciar al contracte d’arrendament d’arrendament subscrit el seu dia per motius personals i de salut del seu dirigent, motiu pel qual l’Ajuntament va convocar nou concurs per l’adjudicació d’aquest contracte.

3. Amb data 8 d’abril de 2011 el Ple de l’Ajuntament va acordar Resoldre el concurs públic convocat per contractar l'arrendament de l’establiment hoteler de Colldejou, i adjudicar-lo a Noemí Rofes Jordán amb NIF 39.898.713-S, atès que la seva oferta és la que va obtenir major puntuació d’entre les presentades.

Atès dons que l’activitat de l’establiment hoteler Aire de Colldejou no s’ha interromput, és per lo que el Ple acorda:

1. Que amb efectes de data 2 de maig de 2011, l’activitat de l’establiment Hotel Aire de Colldejou es traspassa a favor de la nova arrendatària, la Sra. Noemí Rofes Jordán, amb DNI 39.898.713-S, per lo que es dona per assabentat que, amb efectes d’aquesta data, la nova arrendatària començarà a exercir l’activitat pròpia de Establiment Hoteler, emplaçada en carrer La Coma s/n. de Colldejou.
 
2. Inscriure l’esmentada activitat en el Registre municipal d’activitats i Notificar-ho a l’interessada.

08.04.- Pòlissa de Tresoreria

Vist l'expedient instruït per aquest Ajuntament per tal de concertar una operació de tresoreria i vist l'informe favorable emès pel Secretari Interventor de l'Ajuntament, fonamentat en la Llei 39/88 i en el Reial Decret 781/86, considerant que l'operació té com a finalitat el cobrir momentàniament un dèficit de tresoreria, i que l'import de dita operació no supera el 30% dels ingressos ordinaris del Pressupost vigent, el Ple, per majoria acorda:

Primer.- Sol·licitar de Catalunya Caixa el concertar un compte de Crèdit de SEIXANTA MIL (60.000,00 €), mitjançant la corresponent pòlissa de crèdit intervinguda, per sufragar en part les despeses de les obres amb drets reconeguts pendents de cobrar de l’Ajuntament, pel termini d'un any amb l'interès i condicions que assenyali Catalunya Caixa.

Segon.- Autoritzar al Sr. Alcalde Marcel Salsench Escoda, per tal que, en nom de la Corporació, formalitzi i signi la corresponent operació.



08.05.- Informe del Sr. Alcalde sobre cuba-cisterna per aigua deixada a l’Ajuntament de la Vilella Alta.

Informa el Sr. Alcalde que fa uns dies el va trucar l’Alcalde de l’Ajuntament de la Vilella Alta indicant-li que en els propers dies ens tornarien la cuba que l’Ajuntament de Colldejou els hi va deixar quant van fer la reparació dels dipòsits d’aigua d’aquella localitat, ja fa bastants anys. Per part dels presents es comenta que es farà amb aquesta eina i on es col·locarà, decidint-se que, de moment quant la portin es pot deixar al replà del grau i posteriorment veure que es pot fer o quina utilitat se li pot donar.

08.06.- Esmena a l’Acta del dia 26/04/2011.

El Sr. Xavier Ferré fa constar que en el redactat de l’acta de la sessió del passat dia 26 d’abril de 2011 no hi figura ell com a Regidor present, fet que no és correcte perquè hi va assistir.

Comprovat que efectivament hi era present, i es tracta d’un error de transcripció de l’acta per part del Secretari, es fa constar a tots els efectes que el Sr. Xavier Ferré es trobava entre els senyors regidors presents a la sessió del dia 26/04/2011.

No havent-hi més punts a tractar, a les 23:20 hores es dona per acabada la sessió, de la qual s’aixeca aquesta acta que signen els assistents i jo, el Secretari, que certifico.






